
COMUNICAT



În conformitate cu programul de emitere a reglementărilor în vederea transpunerii prevederilor art. 61 din OUG nr.114/2018, Comitetul de reglementare al ANRE a aprobat astăzi, 06.02.2019, Metodologia de stabilire a tarifelor reglementate şi a preţurilor aplicate de furnizorii de ultimă instanţă clienților finali. 

Metodologia aprobată stabiliește criteriile și regulile pentru furnizarea energiei electrice în regim reglementat clienților finali casnici, precum și pentru activitatea de furnizare în regim de ultimă instanță prestată de FUI. 

Au fost stabilite trei perioade de aplicare a tarifelor reglementate, după cum urmează:
· prima perioadă de aplicare  	-  1 martie 2019 – 31 decembrie 2019; 
· a doua perioadă de aplicare 	- 1 ianuarie 2020 – 31 decembrie 2020; 
· a treia perioadă de aplicare 	- 1 ianuarie 2021 – 28 februarie 2022

Prin aplicarea Metodologiei de stabilire a tarifelor reglementate şi a preţurilor aplicate de furnizorii de ultimă instanţă (FUI) clienților finali, prețurile la clienții casnici care beneficiază de furnizarea energiei electrice în regim reglementat nu vor crește.

